Ludvig II av Ungarn

Ludvig II av Ungarn (ungarsk: Lajos, tsjekkisk: Ludvík Jagellonský; født 1. juli 1506, død 29. august 1526) var konge i Ungarn, Kroatia og Böhmen fra 1516 til sin død i slaget ved Mohács i 1526 i kamp mot osmanene.Botlik, Richárd: Relationship of John Szapolya and Henry VIII (PDF), sammendarg, doktorgradsavhandling

Ludvig var sønn av Vladislav II, konge av Böhmen og Ungarn. Etter farens død ble Ludvig adoptert av den mektige tyske keiseren Maximilian I.The Royal Route , Královská cesta.

I 1522 giftet Ludvig seg med Habsburg-prinsessen Maria. Samtidig giftet Ludvigs søster Anne seg med broren til den senere keiser Karl V, noe som førte til at den ungarske krone gikk til Habsburgerne.

Etter Ludvigs død i det katastrofale slaget ved Mohács ble storparten av Ungarn erobret av osmanene. Böhmen og deler av Ungarn tilfalt Ferdinand I av Det tysk-romerske rike, noe som gjorde slutt på Huset Jagellos hegemoni i Sentral-Europa.

 Familie 
Ludvig II av Ungarn giftet seg med Maria av Østerrike (1505–1558), datter av Filip I av Castilla («Den smukke») og Johanna av Castilla, i 1515. Deres ekteskap skal ha vært lykkelig, men ble kort og barnløs da han døde i 1526. Maria styrte Ungarn som regent i navnet av den nye konge, hennes bror, Ferdinand I av Det tysk-romerske rike.

Selv om Ludvig IIs ekteskap var barnløst, hadde han antagelig et barn utenfor ekteskap med sin mors tidligere hoffdame Angelitha Wass før han ble gift. Denne sønnen ble kalt Johan (János på ungarsk). Dette navnet opptrer i kildene i Wien som enten János Wass eller János Lanthos. Det første etternavnet er hans mors dåpsnavn. Det sistnevnte etternavnet kan referere til hans yrke da «Lanthos» betyr «lutist» (en som spiller lutt), eller i overført betydning, «skald». Han mottok underholdning fra den kongelige finans jevnlig. Han hadde etterkommere.

 Referanser 

 Eksterne lenker 


Kategori:Ungarske monarker
Kategori:Bøhmiske monarker
Kategori:Personer fra Budapest
Kategori:Personer fra de osmansk-habsburgske krigene
Kategori:Huset Jagello
Kategori:Fødsler i 1506
Kategori:Dødsfall i 1526